Օգոստոսի 30-ին Հայաստանի կրթության նախարար Արմեն Աշոտյանը պաշտոնական այցով եղավ Տավուշի մարզում և այցելեց նաև սահմանամերձ Մովսես գյուղի միջնակարգ դպրոց, որտեղ սովորում է 132 աշակերտ: Դպրոցի տնօրեն Ռուզաննա Ադամյանը մեզ հետ զրույցում նշեց, որ արդեն 5 տարի է, ինչ դպրոցն իրականացնում է ներառական կրթություն. «Այս ուսումնական տարում ունենք 16 աշակերտ, բայց 5 երեխայի կարիքներ դեռ գնահատված չեն, նրանց կարիքը պետք է ներկայացվի մարզպետարանի երեխաների իրավունքների պաշտպանության բաժին»: